На основу члана 121.Закона о основама система образовања и васпитања („Службени гласник РС“, бр. 88/2017, 27/2018-др. закони и 10/2019), члана 32. Закона о локалној самоуправи („Службени гласник РС“ број 129/2007, 83/2014 – др.закон, 101/2016-др. закон и 47/2018),члана 3.став 4. Правилника о општинском савету родитеља („Службени гласник РС“, број 72/2018) и члана 40. и члана 152. Статута општине Владичин Хан („Службени гласник града Врања“, број 4/2019), Скупштина општине Владичин Хан, на седници одржаној дана 17.03.2019. године, донела је

Р Е Ш Е Њ Е

о именовању Локалног савета родитеља

I

**ИМЕНУЈЕ СЕ** Локални савет родитеља општине Владичин Хан, који чине представници савета родитеља свих установа образовања и васпитања на територији општине Владичин Хан, у саставу:

1. Представници Основне школе „Бранко Радичевић“ Владичин Хан:

-Ирена Миленовић, ул.Пчињска бр.26 из Владичиног Хана, члан,

-Станоје Игњатовић, ул.Карађорђева 101 из Владичиног Хан, заменик члана,

1. Представници Основне школе „Свети Сава“ Владичин Хан:

-Драган Зафировић, ул.Ј.Ј.Змаја бр.20 из Владичиног Хана, члан,

-Даница Марковић, с. Прекодолце из Владичиног Хана, заменик члана,

1. Представници Основне школе „Војводе Радомир Путник“ Џеп:

-Роберт Веселиновић, с. Козница из Владичиног Хана, члан,

-Сунчица Нешић, с.Џеп из Владичиног Хана, заменик члана,

1. Представници Основне школе „Вук Караџић“ Стубал:

-Ивица Цветковић, с.Стубал из Владичиног Хана, члан,

-Бранимир Стевановић, с. Стубал из Владичиног Хана, заменик члана,

1. Представници Гимназије „Јован Скерлић“ Владичин Хан:

-Весна Дејановић, с.Врбово из Владичиног Хана, члан,

-Новица Мирчић, с.Репинце из Владичиног Хана, заменик члана,

1. Представници Техничке школе Владичин Хан:

-Зоран Ђорђевић, ул.Вук Карађић бр.15 из Владичиног Хана,члан

-Биљана Илић, с.Сува Морава из Владичиног Хана, заменик члана,

7.Представници Предшколске установе „Пчелица“ Владичин Хан:

-Марија Митић из Владичиног Хана, члан,

-Јована Спасић из Владичиног Хана, заменик члана.

**II**

 Локални савет родитеља има председника и заменика председника, које бирају чланови већином гласова од укупног броја чланова Локалног савета.

**III**

 Локални савет родитеља:

-даје мишљење, иницира акције и предлаже мере за остваривање права детета, унапређивање образовања, васпитања и безбедности деце, односно ученика у општини;

-учествује у утврђивању општинских планова и програма који су од значаја за остваривање образовања, васпитања и безбедности деце;

-прати и разматра могућности за унапређивање једнаког приступа, доступности и могућности образовања и васпитања за децу, односно ученике, спречавања социјалне искључености деце односно ученика из угрожених и осетљивих група на територији општине;

-пружа подршку савету родитеља свих установа на територији општине у вези са питањима из њихове надлежности;

-заступа интересе деце и ученика општине у ситуацијама које су од значаја за унапређивање њиховог образовања, васпитања, безбедности и добробити на територији општине;

-сарађује са организацијама које делују у области образовања и васпитања, заштите здравља, социјалне заштите, културе, заштите и унапређења права детета и људских права;

-обавља и друге послове у вези са образовањем и васпитањем на територији општине.

**IV**

 Председник, заменик председника и чланови Локалног савета родитеља послове из своје надлежности обављају без накнаде.

**V**

 Локални савет родитеља саставља полугодишњи извештај о свом раду и доставља га установама за које је Локални савет родитеља именован и Скупштини општине Владичин Хан.

**VI**

Чланови Локалног савета родитеља именују се за школску 2018/2019 годину.

**VII**

 Ово решење ступа на снагу даном доношења и објавиће се у \*Службеном гласнику Града Врања“.

**VIII**

 Решење доставити: члановима Локалног савета родитеља, установама образовања и васпитања и архиви Скупштине.

**O Б Р А З Л О Ж Е Њ Е**

 Правни основ за доношење овог решења садржан је у одредбама члана 121.Закона о основама система образовања и васпитања („Службени гласник РС“, бр. 88/2017 и 27/2018-др. закон), ), члана 32. Закона о локалној самоуправи („Службени гласник РС“ број 129/2007, 83/2014 – др.закон, 101/2016-др. закон и 47/2018),члана 3.став 4. Правилника о општинском савету родитеља („Службени гласник РС“, број 72/2018) и члана 40. и члана 152. Статута општине Владичин Хан („Службени гласник града Врања“, број 4/2019).

 Чланом 121. Закона о основама система образовања и васпитања предвиђено је да Локални савет родитеља чине представници савета родитеља, свих установа са подручја општине, града, односно градске општине (у даљем тексту: општина). Представници савета родитеља бирају се сваке школске године.

 Правилником о Општинском савету родитеља прописани су услови у вези начина рада Општинског савета родитеља који се односе на оснивање, састав, избор и дужину мандата чланова, сарадња са другим органима и начин рада.

 Савет родитеља сваке васпитно образоване установа која има седиште на територији јединице локалне самоуправе предлаже свог представника и његовог заменика.

 Савет родитеља установе овај предлог доставља директору установе који о томе доноси одлуку и коју доставља Скупштини општине која именује чланове Локалног савета родитеља за текућу школску годину.

 На основу достављених одлука директора свих образовно-васпитних установа на територији Општине Владичин Хан о избору представника и заменика члана за Локални савет родитеља одлучено је као у диспозитиву решења.

**Поука о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-32/2/19-I**

**ПРЕДСЕДНИЦА,**

**Данијела Поповић**